| **ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ** | | | | | |
| --- | --- | --- | --- | --- | --- |
| **Білім беру ұйымы (балабақша/ шағын орталық, мектепалды сыныбы)** |  | | | | |
| **Топ/сынып** | **Ортаңғы топ** | | | | |
| **Тобы, топтың реттік саны, атауы** |  | | | | |
| **Балалардың жасы** | **3 жасар балалар** | | | | |
| **Педагогтің аты-жөні** |  | | | | |
| **Жоспардың құрылу кезеңі (апта күндерін, айды, жылды көрсету)** | **09.01-13.01.2023ж.** | | | | |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** | | | | |
| **Ата-аналармен әңгімелесу, кеңес беру** | "Ұйқы жетіспеушілігінің зияны" тақырыбында ата-аналармен әңгімелесу; балалардың үйде күн тәртібін сақтауларын және уақтылы ұйықтау керектігін талап ету. | | | | |
| **Балалардың дербес әрекеті (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер)** | **"Еңбекке баулу"**  Мақсат-міндеттер. Балаларды сумен жұмыс жасағанда гигиеналық дағдыларды сақтауға үйрету: жеңді түру, матаны сулау, құрғату, лас болған кезде шаю. Сумен жұмыс кезінде еңбек дағдылары мен әдеттерін, ұқыптылығын дамыту. | **"Еңбекке баулу"**  Мақсат-міндеттер. Балаларды топ бөлмесінде реттілікті сақтауға үйрету: ойыншықтарды, құрылыс материалдарын өздігінен орнына жинау, оларды сындырмауға тәрбиелеу. | **"Еңбекке баулу"**  Мақсат-міндеттер. Балалар белгіленген рет бойынша бірізді киіну, шешіну дағдыларын меңгеруге бәтеңкесінің бауын байлау, түймелерін салу, киімдерін іліп немесе ұқыпты бүктеп қоюға, үлкендердің көмегімен киімін дер кезінде ретке келтіруге, тазалау, кептіру т.б., іскерліктерін дамыту. | **"Еңбекке баулу"**  Мақсат-міндеттер. Балаларды балабақшадағы ойын бұрышындағы кезекшілікті атқару іскерліктерін жетілдіру. | **"Еңбекке баулу"**  Мақсат-міндеттер. Балаларды ойыншықтарды құрметтеуге үйрету (оларды таза және ұқыпты ұстау, реттеп, орнына қою). |
| **"Кім шақырғанын тап" сөздік ойыны.**  Мақсат-міндеттер. Дидактикалық міндеті: есту анализаторын жаттықтыру, зейін және есту қабілеттерін дамыту, балалардың өз құрбы-құрдастарымен бірігіп ойнауға, достық қатынас орнатуға тәрбиелеу.  Ойын ережесі: балаларға қарамай кім шақырғанын тек дауыс бойынша табу, оның атын дұрыс атау. Дауысын өзгертпей, атын қатты айту.  Ойын әрекеті: кім шақырғанын іздеу.  **(сөйлеуді дамыту)** | **Суреттер қарастыру.**  Мақсат-міндеттер: "Қыс қызығы" тақырыбында сюжетті суреттер қарастыру. Сұрақтар қою және толық жауапты талап ету.  **(сөйлеуді дамыту, қоршаған ортамен танысу, қазақ тілі)** | **"Жұп суреттер" үстел үсті ойыны.**  Мақсат-міндеттер. Балалардың байқағыштығын, суретте бейнеленген заттардың ұқсастығы мен айырмашылығын таба білу іскерлігін тәрбиелеу; сөздік қорларын жетілдіру: ұқсас, әртүрлі, бірдей.  Ойын ережесі: бірдей суреттерді жинау; кім қателеспесе, сол жеңеді.  Ойын әрекеттері: бірдей суреттерді іздеу.  **(танымдық дағдылар)** | **"Не артық?" үстел үсті ойыны.**  Мақсат-міндеттер. Дидактикалық міндеті: балаларды заттарды қолданудағы қателерді көре білуге үйрету; байқағыштығын, өз пікірінің дұрыстығын дәлелдей білу іскерлігін дамыту; еңбек құралдары туралы білімдерін бекіту.  Ойын ережесі: артық суреттің ғана бетін жабу; қажетсіз затты кім тапса, сол жеңеді.  Ойын әрекеттері: қажетсіз затты табу және оны ақ қағазбен жабу.  **(сөйлеуді дамыту, танымдық дағды)** | **Санамақтар айтқызу.**  "Кел, санайық санамақ"  Бір, екі, үш,  Бір, екі, үш,  Ал, кәнеки, ұш.  Төрт, бес, алты, жеті,  Төрт, бес, алты, жеті,  Мынау - ауыл шеті.  Сегіз, тоғыз, он,  Сегіз, тоғыз, он,  Ал, кәнеки, қон.  Асықпа да саспа,  Бірден қайта баста.  **(сөйлеуді дамыту, математика негіздері)** |
| **Таңертеңгі жаттығу** | **Жалпы дамыту жаттығулары (сылдырмақтармен).**  1. Бастапқы қалып: аяқ алшақ, дене тік, қол төменде.  1.1. Балалар сылдырмақтарын жоғары көтеріп, екі қолымен сылдырлатады.  1.2. Бастапқы қалып. (жаттығу 4-5 рет қайталанады).  2. Бастапқы қалып: аяқ алшақ, дене тік, қол төменде.  2.1. Қолдарын оң жаққа жіберіп, сылдырмақтарды сылдырлатады.  2.2. Бастапқы қалып.  2.3. Қолдарын сол жаққа жіберіп, сылдырмақтарды сылдырлатады.  2.4. Бастапқы қалып. (жаттығу 4 рет қайталанады).  3. Бастапқы қалып: жерде отырады, аяқ алшақ, сылдырмақ ұстаған қолдары екі жанында.  3.1. аяқтарын жинап, сылдырмақ ұстаған қолдарын жоғары көтеріп, сылдырлатады.  3.2. Бастапқы қалып. (жаттығу 3 рет қайталанады).  4. Бастапқы қалып: аяқ бірге, дене бос, қол төменде.  4.1. Сылдырмақтарын артында ұстап, бір орында тұрып секіру.  4.2. Бастапқы қалып. (жаттығу 3 рет қайталанады).  **(дене шынықтыру)** | | | | |
| **Таңғы ас** | **Гигиеналық дағдылар**  Тамақтану мәдениетін қалыптастыру: қасықты дұрыс ұстау, сорпаны төкпеу, нанды үгітпеу, майлықты дұрыс қолдану, тамақ ішкенде сөйлемеу.  Мақсат-міндеттер: өзін-өзі күту, тамақтану, арақатынасу мәдениеті негіздерін дамыту.  Асты-шашпай төкпей іш,  Сораптамай баппен іш.  Келген асты алдына  Тауысып іш қалдырма.  Тәрбиеші балалардың үстел үстінде дұрыс отыруларын қадағалайды.  **(мәдени-гигиеналық дағдылар, көркем сөз)** | | | | |
| **Ұйымдастырылған іс-әрекетке дайындық** | **Шаттық шеңбер**  Мақсат-міндеттер. Балаларға эмоционалды жағымды көңіл-күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.  Бақыт толы шеңберге,  Шаттық толы шеңберге  Қол ұстасып келдік біз,  Жан достармыз енді біз.  **(сөйлеуді дамыту)** | **Шаттық шеңбері**  Мақсат-міндеттері. Балаларға эмоционалды жағымды көңіл күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.  Көк аспанда күн күлсін  Бірге күлсін бүлдіршін.  Көк аспанда күн күлсін  Жерге ұдайы нұр құйсын.  **(сөйлеуді дамыту)** | **Шаттық шеңбері**  Мақсат-міндеттері. Балаларға эмоционалды жағымды көңіл күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.  Күн нұрындай көңілім,  Даламдай кең пейілім.  Жүрегім толы мейірім,  Бәріне ортақ шуағым,  Қайырымды боламын.  **(сөйлеуді дамыту)** | **Шаттық шеңбері**  Мақсат-міндеттері. Балаларға эмоционалды жағымды көңіл күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.  Арайлап таң атты,  Алтын сәуле таратты.  Жарқырады күніміз.  Жарқырайды даламыз.  Қайырлы таң,  Қайырлы күн, балалар!  **(сөйлеуді дамыту)** | **Шаттық шеңбері**  Мақсат-міндеттері. Балаларға эмоционалды жағымды көңіл күй мен ұйымдастырылған іс-әрекетке мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.  Кел, балалар, күлейік,  Күлкіменен түлейік!  Қабақ түйген не керек,  Көңілді боп жүрейік!  Кел, балалар, күлейік!  Күлкіменен түлейік!  Күлкі көңіл ашады,  Күліп өмір сүрейік! **(сөйлеуді дамыту)** |
| **Білім беру ұйымының кестесі**  **бойынша ұйымдастырылған іс-әрекет** | **Дене шынықтыру**  "Ақшақарлар билейді".  Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін қалыптастыру; қойылған заттардың арасымен "жылан" тәрізді еңбектеу дағдысын жетілдіру; бір жағы 20-30 см биік қиғаш тақтайдың үстімен жүруге үйрету. | **Дене шынықтыру**  "Әдемі билейміз".  Мақсат-міндеттер. Балаларда еденге тігінен тұрған құрсаудан еңбектеуге үйрету; еңбектеу кезінде епті болуға тәрбиелеу; арқан бойымен жүру кезінде тепе-теңдікті сақтау дағдыларын қалыптастыру; сап түзеп шеңберге, шеңберден сапқа ауысу дағдыларын жетілдіру. | **Музыка**  "Ақшақарлар билейді".  Мақсат-міндеттер. Балаларды әнді ықыласпен тыңдай білуге үйрету; әннің сөздік мазмұнын эмоционалды қабылдауға және сипатын ажырата білу қабілетін дамыту; төмен және жоғары дыбыстарды ажырата білу қабілетін жетілдіру; ырғақты сезіне білу қабілетін дамыту; музыка әуенімен жүгіруге және алға-артқа секіру дағдысын қалыптастыру; музыка әуенімен бірге би қимылдарын еркін орындауға үйрету; музыкалық аспапта ойнау қабілетін қалыптастыру; қардың пайдасы туралы ұғымдарын кеңейту. | **Дене шынықтыру**  "Ақшақарлар секілді билейміз".  Мақсат-міндеттер. Балаларда сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін қалыптастыру; қойылған заттардың арасымен "жылан" тәрізді еңбектеу дағдысын жетілдіру; бір жағы 20-30 см биік қиғаш тақтайдың үстімен жүру іскерліктерін дамыту. | **Қазақ тілі**  «Қыс бізбен қар атысып ойнайды». Қыс жыл мезгілі  Мақсат-міндеттер. Қар туралы шағын өлең жолдарын қайталап оқу, сөздерді анықтап айтуды үйрету; жақсы көңіл күйлерін білдіруді үйрету. Қазақ тілін түсінуді, «қыс» сөзімен қарапайым сөз тіркестерін жасауды, сәйкесінше, сын есімдердің жалғауларын өзгертуді үйрету. Артикуляциялық аппаратын, сөйлеуін, есту арқылы қысқы табиғатқа туралы ақпаратты қабылдауын дамыту. «Қыс» тақырыбы бойынша сөйлесуді есту арқылы қабылдауын, есту зейінін, көру арқылы қабылдауын, ойлау қабілетін, жағымды эмоцияларын көрсете білу қабілетін дамыту. Байқағыштық қасиеттерін, сұлулық сезімдерін, көркем сөзге құштарлығын дамыту. |
| **2- таңғы ас** | Балаларға тамақ ішер алдында қолды жуу, тамақтану кезінде дұрыс отыруларын қадағалау, ескерту жасау; орындыққа сүйенбей, шынтақты дұрыс қойып отыруларын қатаң қадағалау; тамақ ішер алдында балалардың бір-біріне астың дәмді болуын тілеп; тамақтан соң алғыс айту. **(мәдени-гигиеналық дағдылар, дербес әрекет)** | | | | |
| **Серуенге дайындық** | Балаларды серуенге ынталандыру; серуенге ойын жабдықтарын іріктеу; балалармен жеке әңгімелесулер; шалбарын, бас киімі мен бәтеңкесін реттілікпен киюін қадағалау. **(мәдени-гигиеналық дағдылар, дербес әрекет)** | | | | |
| **Серуен** | **Қолғапқа түскен ақша қарды бақылау. (қоршаған ортамен танысу, сөйлеуді дамыту)**  Мақсат-міндеттер. Балаларға қолғапқа түскен, салмағы жеңіл, көлемі кішкентай, ақша қарды бақылауға үйрету; ақша қардың оюға, гүлге ұқсағандығын байқату; көрген құбылыстан жағымды әсер алуға ынталандыру.  - Балалар, қолдарыңды созып, алақандарыңды ашыңдаршы.  - Қолғаптарға не түсті?  - Иә, ақша қарлар түсіп жатыр.  - Ақша қарлар оюлы  Күн көзіне жылтырайды.  Ақша бұлттың гүлдері  Баяу ұшып, асықпайды.  - Ақша қарлар неге ұқсайды?  - Жарайсыңдар, ақша қарлар кішкентай гүлдерге ұқсайды.  **Еңбекке баулу тапсырмалары:** балаларды сұхбатхана орындықтарын қардан тазалауға шақыру.  Мақсат-міндеттер: балаларды қарапайым еңбек әрекеттерін жасауға машықтандыру; тазалыққа, еңбексүйгіштікке тәрбиелеу.  **"Қолғап" қимылды жаттығуы. (дене шынықтыру, сөйлеуді дамыту)**  Балаларды педагогтің соңынан көркем сөз жолдарының ырғағына, мазмұнына сай қимылдарды жасап, жағымды көңіл-күйге бөленуді үйрету; бүкіл дене бұлшық еттерін, түйсікті, есте сақтау қабілетін дамыту.  - Балалар, ал қазір қолғаптарымызбен әдемі жаттығулар жасап, ойнап көрейік.  - Қане, қолғапты киеміз, (алақандарды өзара уқалау)  Бір қолды салып көреміз, (бір қолмен екінші қолды сипау)  Екінші жұп қолғапты (екінші қолымен бірінші қолды сипау)  Киіп алсақ – жарап тұр. (алақандарымен ары-бері бұраңдау)  Біз татумыз, біз біргеміз,  Шапалақтап, секіреміз.  Оп-оп! Шапалақ!  Секір, секір! Шапалақ!  Жаттығу бірнеше рет қайталанады.  **"Тегіс жолмен жүреміз" ойын жаттығуы. (дене шынықтыру)**  Мақсат-міндеттер: алға қарай жылжи отырып, қос аяқпен секіруге жаттықтыру. | **Қарды бақылау (қардың жерге түсуі). (қоршаған ортамен танысу, көркем әдебиет, сөйлеуді дамыту, дене шынықтыру)**  Мақсат-міндеттер. Балаларға қардың жоғарыдан төмен ақырындап түскеніне көңіл аудару, қардың көп болғанын байқату; зейінін, түйсігін, ой-қиялын дамыту.  - Міне, міне, қар жауды (екі алақанды екі жаққа жайып, жоғары көрсету),  Міне, жинады тауды (шапалақтау).  Міне, ақшақарым-ай (алақандарды ашып, айналдыру),  Тоңды саусақтарым-ай (алақандарды бір-біріне қою).  Міне, міне, қар жауды (екі алақанды екі жаққа жайып, жоғары көрсету),  Міне, жинады тауды (шапалақтау),  Міне, басты балақай (қол белде, аяқпен сап түзегендей болып жүреді),  Аяқпенен тәй-тәй (қол белде, аяқпен сап түзегендей болып жүреді).  Д. Ахметова  **Еңбекке баулу тапсырмалары:** балаларды қарды күректермен күреп, жүруге арналған жолдарды жасауға шақыру.  Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу; жағымды эмоцияларды дамыту.  **"Кім тыныш?" қимылды ойыны. (дене шынықтыру)**  Балаларды бір бағытта тыныш жүру әдебіне үйрету, аяқтың табанын толық басып және аяқ ұшымен жүріп қимылдау дағдыларын қалыптастыру; сигналға сай қозғалуға ынталандыру.  - Балалар, қазір аяқтарымызды нық басып, менің соңымнан сайға қарай жүрейік.  Сайға қарай адымдаймыз,  Түрлі дыбысты тыңдаймыз.  Көрейік. Бұл қай бұрыш?  Тыңдайық. Тыныш ... Тыныш ...  - Қанекей, аяқтың ұшымен тыныш жүрейік ...  - Бұл жақта не бар екен?  - Тамаша ...  Педагог белгілі объектіні тапқандарын айтады, балаларды мақтайды.  Жаттығу бірнеше рет өткізіледі, жүру бағыттары ауысады.  **"Шеңберден шықпа" жаттығуы. (дене шынықтыру)**  Мақсат-міндеттер: балаларды шеңберге тұрып, шеңбердің бойымен қимылдауға баулу; кеңістікті бағдарлауға, мұқияттылыққа, достыққа тәрбиелеу. | **Қысқы шыршаны бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттер. Балалардың шырша ағашы туралы ұғымдарын қалыптастыру, оның ақ қар астында жасыл болып тұрғанын байқату; шыршаның үшкір қылқандарын ұстатып, жапырақтарға ұқсамайтынына және түсіп қалмайтынына назар аудару; шыршаны қабылдаудан жағымды әсер алуға тәрбиелеу.  Педагог балаларды жасыл шырша алдына алып келеді.  Аулада шырша өспеген болса, педагог жасанды шыршаны аулаға уақытша шығарып қоя алады.  - Балалар, мынау не?  - Жарайсыңдар, бұл шырша.  - Қараңдаршы, шырша ағашы бізге қуанып тұрған сияқты.  "Шырша".  Қызық-думан күн келді,  Жасыл шырша түрленді.  Аяз сүйіп, терленді,  Үйге кірді төрледі.  Ә. Табылдиев  **Еңбекке баулу тапсырмалары:** балаларды шыршаның айналасын түсіп қалған қоқыстардан тазалауға шақыру.  Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге, тазалыққа баулу; жағымды эмоцияларды дамыту.  **"Шыршаны айнала билейік" қимылды жаттығу. (дене шынықтыру, сөйлеуді дамыту)**  Балаларды шыршаға қарап, қызықты қимылдарды жасап, көтеріңкі көңіл-күйге бөленуге баулу.  Педагог балаларға алдын-ала безендірілген шыршаны көрсетеді.  Шыршаға қараңдар,  Таңқалып қалмаңдар.  Бұтақтағы ойыншықпыз,  Шеңбердегі аюмыз.  Енді, біз түлкіміз,  Түлкі болып жүрміз.  Қоянмен біргеміз,  Бірге секіреміз.  Балалар педагогтің көрсетуіне еліктеп, жабайы аңдарға тән қимылдарды орындайды.  Балықтай жүземіз,  Үндемей күлеміз.  **"Шашылған қарларды (доптарды) жинайық" қимылды жаттығуы. (дене шынықтыру)**  Мақсат-міндеттер: балаларды шапшаңдыққа, дәлдікке, қоршаған кеңістікті бағдарлауға баулу, топтастармен тату ойнауға, достыққа тәрбиелеу. | **Қысқы ауа райын бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттер. Балаларға қыс мезгілі жөнінде жалпы ұғымдар беру, қыстың ауа райы бұлтты және ашық, суық болуына көңіл аудару, адамдардың жылы киінгенін байқату; зейінді, ойлау қабілетін дамыту.  - Балалар, айналаға қараңдаршы.  - Иә, айналада қар жатыр.  - Аспанымыз сұр (көгілдір).  - Бірақ қыста күн суық.  - Адамдарға қараңдаршы, жылы киінді.  - Біз нені кидік?  Балалар жауап бермей жатса да, үстіне көрсете де алады.  - Қыс мезгілі. Суықта  Қар жауады қалықтап.  Қар жауады қалыптап,  Аппақ қабықпен қаптап.  Қыс мезгілі. Аппақ қала.  Ақ көшелер. Ақ сала.  Ақ көшелер. Ақ сала.  Аулада тұр аққала.  Д. Ахметова.  **Еңбекке баулу тапсырмалары:** балаларды учаскедегі орындықтарды қылшақтар арқылы қардан тазалауға шақыру.  Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге, тазалыққа баулу; жағымды эмоцияларды дамыту.  **"Машиналар жүреді" қимылды ойыны. (дене шынықтыру)**  Мақсат-міндеттер. Балаларды қызыл, жасыл не сары түсті таңбалауыштардың біріне сәйкес қимылдарды жасауға үйрету; топтасып, бір-біріне соғылмай жүре білу дағдыларын қалыптастыру; жағымды әсерлерге бөленуге тәрбиелеу.  Педагог балаларға кезегімен қызыл, сары, және жасыл таңбалауыштарды көрсетіп жатып, белгілі таңбалауышқа сай белгілі қимылдарды жасауды ұсынады:  - жасыл таңбалауыш - қолға рульді ұстағанға ұқсап, ары-бері, жан-жаққа бағыттап жүгіру;  - сары таңбалауыш - орнында тоқтап, шапалақтау,  - жасыл таңбалауыш - жерге шоқайып отыру.  - Бағдаршамда жасыл шам -  Жол ашық, машиналар.  Бағдаршамда сары шам -  Шапалақта, балалар.  Бағдаршамда қызыл шам -  Тоқтасын машиналар.  Ойын екі рет өткізіледі.  **"Допты (қарды) қағып ал" қимылды жаттығуы. (дене шынықтыру)**  Мақсат-міндеттер: балаларды допты екі қолмен ұстауға жаттықтыру; тепе-теңдікті сақтауға, ептілікке баулу. | **Қарды бақылау (қардың жауған алқабы). (қоршаған ортамен танысу, сөйлеуді дамыту)**  Мақсат-міндеттер. Балалардың табиғат құбылысы, қарды бақылауға деген қызығушылығын ояту; қардың қайда жатқанына көңіл аударып, айтуға ынталандыру.  - Балалар, бәрекелді!  - Қараңдаршы, айналада не жатыр?  - Иә, бұл қар.  - Қар қайда жатыр?  - Айналаның бәрі аппақ.  - Жапалақ қар,  Армысың?  Дүниеде бармысың?  Қысқы дала тәуелді,  Жау, жау енді!  Ұзақ уақыт қалықтар,  Жау, жау енді,  Мамық қар!  Қ. Мырзалиев  **Еңбекке баулу тапсырмалары:** балаларды қарды күректермен күреп, жүруге арналған жолдарды жасауға шақыру.  Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу; жағымды эмоцияларды дамыту.  **Қимылды ойыны. "Пингвиндер сапта жүреді". (дене шынықтыру)**  Балаларға сигнал бойынша жан-жаққа жүгіру және сигнал бойынша сапқа, педагогтің соңынан жүру дағдыларын қалыптастыру, кеңістікті бағдарлауға үйрету; пингвин құсы туралы алғашқы ұғымдар қалыптастыру, жағымды эмоцияларға бөленуге ынталандыру.  Педагог балаларға пингвиннің суретін көрсетеді, пингвинше жүру үлгісін көрсетеді, содан соң балаларды сөздеріне, қимылдарына еруге ынталандырады.  - Пингвиндер ұқсап жүрейік,  Оңға, солға теңселейік:  Топ-топ-топ, топ-топ-топ,  Оңға, солға теңселейік.  Ал енді, пингвиндер, тоқта!  Қане, жиналыңдар сапқа!  Бір-бірімізден қалмаймыз,  Сапта жүріп-ай, жараймыз!  Д. Ахметова  **"Өз орныңды тап" қимылды ойыны. (дене шынықтыру)**  Мақсат-міндеттер: балаларды сапға (түзу сызық, жіп бойына) сигнал бойынша тізілуге, сигнал бойынша жан-жаққа шашырап жүгіруге дағдыландыру; зейінді болуға, шапшаңдыққа, достыққа тәрбиелеу. |
| **Серуеннен оралу** |  | | | | |
| **Түскі ас** | **Гигиеналық дағдылар**  Тамақтану мәдениетін қалыптастыру: қасықты дұрыс ұстау, сорпаны төкпеу, нанды үгітпеу, майлықты дұрыс қолдану, тамақ ішкенде сөйлемеу.  Мақсат-міндеттер: өзін-өзі күту, тамақтану, арақатынасу мәдениеті негіздерін дамыту.  Асты-шашпай төкпей іш,  Сораптамай баппен іш.  Келген асты алдына  Тауысып іш қалдырма.  Тәрбиеші балалардың үстел үстінде дұрыс отыруларын қадағалайды.  **(мәдени-гигиеналық дағдылар, көркем сөз)** | | | | |
| **Күндізгі ұйқы** | Балалардың тыныш ұйықтауына жайлы жағдай жасау. **(мәдени-гигиеналық дағдылар)** | | | | |
| **Бірте-бірте тұрғызу, сауықтыру шаралары** | Шаңғы жаттығуы; (екі аяқты тізеге бүгіп, кезекпен созып-жинау, табанды төсек үстіне үйкеу).  Жалпақтабандықтың алдын алу мақсатында денсаулық жолдарымен жүру.  Алған білімдерін бекітіп, мәдени-гигиеналық дағдыларын орындау.  **(дене шынықтыру)** | | | | |
| **Бесін ас** | Алдына қойған асқа назар аударту; дастархан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. **(мәдени-гигиеналық дағдылар)** | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **Қоршаған ортамен танысудан ойын-жаттығу**  "Қардың қасиеті".  Мақсат-міндеттер. Қардың қасиеттерін атау арқылы балалардың есте сақтауы мен қабылдауын, зейіні мен тілін және дүниетанымы мен ойлауын дамыту.  **Сурет салудан ойын-жаттығу**  "Терезеде ақшақарлары".  Мақсат-міндеттер. Балаларды мақта таяқшалары арқылы шаршы пішініне, "терезе" кескініне ақша қарларды салуға үйрету; терезе сұлбасын бояумен жүргізіп, төрт шақпақ орталарына дөңгелектерді салып, бойларын түрлі нүктелер және сызықтармен толтыруға машықтау.  **Саусақ жаттығуы.**  Бір дегенің - білеу,  Екі дегенің - егеу,  Үш дегенің - үскі,  Төрт дегенің - төсек,  Бес дегенің - бесік,  Алты дегенің - асық,  Жеті дегенің - желке,  Сегіз дегенің - серке,  Тоғыз дегенің - торқа,  Он дегенің - оймақ,  Он бір - қара жұмбақ.  **(сөйлеуді дамыту, математика негіздері)** | **Көркем әдебиеттен ойын-жаттығу**  "Қолғап".  Мақсат-міндеттер. Балаларды "Қолғап" ертегісінің қызықты мазмұнымен таныстыра отырып, ертегіні әңгімелеу барысында кейіпкерлердің бейнесі мен сөзін мұқият есте сақтауға үйрету.  **"Қажетті киімді алыңыз" дидактикалық ойыны.**  Мақсат-міндеттер: балаларды қысқы және жазғы киімдерді ажыратуға үйрету, зейін, есте сақтау және логикалық ойлауды тәрбиелеу, қуыршаққа қажетті киімді табу.  Барысы: балалардың алдындағы үстелде қуыршақтар мен қысқы және жазғы киімдер бейнеленген. Педагог кезекпен жазғы және қысқы мезгілдердің суретін көрсетеді. Балалар қуыршақтарға жыл мезгілдеріне сәйкес киім кигізу керек. | **Мүсіндеуден ойын-жаттығу**  "Аққала".  Мақсат-міндеттер. Балаларға аққала туралы түсініктерін тиянақтау, аққаланың дене құрылымы жөнінде білімді жетілдіру; аққаланың қардан жасалған мүсін екеніне көз жеткізу; қысқы ойын-сауықтар түрлерімен таныстыру.  **"Үйшікте кім тұрады?" сөздік ойыны.**  Дидактикалық міндеті: балалардың жануарлар туралы білімін, дыбыстарды дұрыс айту іскерлігін бекіту.  Ойын ережесі. "Үйшікте кім тұрады?" деген сұраққа кім үйшікте тұрса, сол балалар ғана жауап береді (балалар жануарлардың дыбысын салады).  Ойын әрекеттері: дыбыспен еліктеу; әр түрлі жануарлар мен құстардың қозғалысын көрсету. | **Математика негіздерінен ойын-жаттығу**  "Аққалалармен ойнайық".  Мақсат-міндеттер. Балалардың екі қарама-қарсы заттарды биіктігі мен жуандығы бойынша тұстастырып, беттестіріп, іс-тәжірибеде сәйкестігін тауып, салыстыра білу дағдыларын жетілдіру, салыстыру нәтижесін сөзбен жеткізуге үйрету; көзбен мөлшерлеу, қолдың ұсақ моторикасын, кеңістікті бағдарлау, есте сақтау, қабылдау және елестету қабілеттерін дамыту.  **"Дәріхана"сюжетті-рөлдік ойыны.**  Мақсат-міндеттер: дәріхана қызметкерлерінің мамандықтары туралы білімдерін кеңейту: фармацевт дәрі-дәрмек жасайды, кассир-сатушы оларды сатады, дәріхана меңгерушісі дәрі-дәрмек жасау үшін қажетті шөптер мен басқа да препараттарға тапсырыс береді, балалардың сөздік қорын кеңейтеді. | **Сөйлеуді дамытудан ойын-жаттығу**  "Ақшақарлар жауып тұр. Дауыссыз [ш] және [ж] дыбыстары".  Мақсат-міндеттер. Балаларды [ш] және [ж] дыбыстарының жеке, буын және сөз құрамында айтылу тәртібімен, сөздің жекеше және көпше түрлерімен таныстыру; қардың қасиеттері жөнінде білімдерді жетілдіру.  **Сюжетті-рөлдік ойыны: "Тазалықты сақтайық".**  Мақсат-міндеттер: ойынға деген қызығушылықты дамыту; балалар арасындағы жағымды қатынастарды қалыптастыру; тазалыққа ұқыпты қарауды тәрбиелеу. |
| **Балалармен жеке жұмыс** | **"Сыпайы сөздер" дидактикалық ойыны.**  Мақсат-міндеттер: балаларда өзін-өзі ұстау мәдениетін, сыпайылықты, әрқайсысына деген құрмет сезімін, досқа, бір-біріне көмектесуге деген ұмтылысқа тәрбиелеу.  Барысы: педагог балаларға әртүрлі сюжеттер бейнеленген суреттерді көрсетеді және сұрақтар қояды. Балалар сұрақтарға толық жауап береді. | **Санамақтар айтқызу. "Кел, санайық санамақ".**  Бір, екі, үш,  Бір, екі, үш,  Ал, кәнеки, ұш.  Төрт, бес, алты, жеті,  Төрт, бес, алты, жеті,  Мынау - ауыл шеті.  Сегіз, тоғыз, он,  Сегіз, тоғыз, он,  Ал, кәнеки, қон.  Асықпа да саспа,  Бірден қайта баста.  **(сөйлеуді дамыту)** | **"Ақ қоян" ойыны.**  Ойын мақсат-міндеттер: балалардың ойынға деген қызығушылықтарын арттыру, тілдерін дамыту, достыққа, ұжымдыққа тәрбиелеу.  Ойын құралдары: қоянның маскасы.  Балалар шеңбер жасап тұрады да, ал бір бала ортада "қоян" болып отырады. Шеңбердегі балалар қол ұстасып, қоянды айнала жүріп, тақпақ айтады:  Ақ қоян-ау, ақ қоян,  Орныңнан тұршы,  Бетіңді жушы,  Шашыңды тарашы,  Әй-әй көйлек киші,  Біреудің қолын үзші, -  дегенде, қоян болған бала тақпақтағы айтылған қимылды түгел істеп, өлең бітісімен, жүгіріп барып, шеңберді бұзуға тырысады. Егер бала шеңберді үзсе, өзі шеңберге қосылып тұрады. Үзілген жердегі, оң жақтағы бала "қоян" болады.  **(сөйлеуді дамыту, көркем сөз, дене шынықтыру)** | **"Қар" тақпағын айтқызу.**  Мақсат-міндеттер. Бала тілін дамыту.  "Қар" (Тілеген Шопаев)  Жауды міне, қар аппақ,  Айналаның бәрі аппақ.  Жасырыпты жолдарды:  Тегістепті орларды.  Үстін жауып көлдердің,  Бетін бүркеп белдердің.  Жастық етіп тауды асқақ  Жантайыпты жамбастап.  Жантайыпты жамбастап.  **(көркем әдебиет, сөйлеуді дамыту)** | **Суреттер қарастыру.**  Мақсат-міндеттер: "Қыс қызығы" тақырыбында сюжетті суреттер қарастыру. Сұрақтар қою және толық жауапты талап ету.  **(сөйлеуді дамыту, қоршаған ортамен танысу, қазақ тілі)** |
| **Серуенге дайындық** | Балаларды серуенге ынталандыру; серуенге ойын жабдықтарын іріктеу; балалармен жеке әңгімелесулер; шалбарын, бас киімі мен бәтеңкесін реттілікпен киюін қадағалау. **(мәдени-гигиеналық дағдылар, дербес әрекет)** | | | | |
| **Серуен** | Түскі серуендегі бақылауды жалғастыру. **(қоршаған ортамен танысу, сөйлеуді дамыту, көркем әдебиет)** | | | | |
| **Серуеннен оралу** | Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. **(мәдени-гигиеналық дағдылар, дербес әрекет)** | | | | |
| **Кешкі ас** | **Гигиеналық дағдылар**  Тамақтану мәдениетін қалыптастыру: қасықты дұрыс ұстау, сорпаны төкпеу, нанды үгітпеу, майлықты дұрыс қолдану, тамақ ішкенде сөйлемеу.  Мақсат-міндеттер: өзін-өзі күту, тамақтану, арақатынасу мәдениеті негіздерін дамыту.  Асты-шашпай төкпей іш,  Сораптамай баппен іш.  Келген асты алдына  Тауысып іш қалдырма.  Тәрбиеші балалардың үстел үстінде дұрыс отыруларын қадағалайды.  **(мәдени-гигиеналық дағдылар, көркем сөз)** | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, қазақ тілі, көркем әдебиет)**  Музыкалық аспаптармен ойындар. **(музыка)**  Өнер бұрышында қыс мезгілін бояу суреттерін бояту, ұлпақар мүсіндеу және жапсыру жұмыстарын жасау. **(шығармашылық дағдылар, жапсыру, мүсіндеу, сурет салу)**  Табиғат бұрышын зерттеу, салыстыру, танысу, пысықтау жұмыстары. **(зерттеу іс-әрекет, қарым-қатынас іс-әрекеті)**  Еркін рөлдік ойындар. | | | | |
| **Балалардың үйге қайтуы** (ата-аналарға кеңес) | Балалар отбасында өздері не істей алатындары туралы әңгімелесу. | Ата-аналардың педагогикалық мәдениетін арттыру. | Ата-аналарға арналған жеке әңгімелер. Көзге арналған түзету гимнастикасы. | Ата-аналарға кеңес.  "Қыңырлықты шешу жолдары". | Жаднама:  "Балаға қандай ойыншықтар сатып алуға болады?" |